จากประเด็นตาม https://www.facebook.com/share/v/19sGaEAhYK/? ในช่วง 1.16.34 - 1.18.56 ซึ่งคุณธีรัจชัย พันธุมาศ
สมาชิกสภาผู้แทนราษฎร กรุงเทพมหานคร พรรคประชาชน ได้หารือปัญหาเกี่ยวกับการชันสูตรศพผู้เสียชีวิตที่เป็นมุสลิมในเขตกลุ่มกรุงเทพตะวันออกที่อาจไม่ทันกำหนดเวลาที่ศาสนาอิสลามกำหนด จึงขอให้สำนักการแพทย์จัดตั้งหน่วยงานเกี่ยวกับนิติเวชในโรงพยาบาลสิรินธร โรงพยาบาลรัตนประชารักษ์ โรงพยาบาลเวการุณรัศม์ และโรงพยาบาลนคราภิบาล เพื่อไม่ต้องวุ่นวายในการนำศพไปส่งชันสูตรที่สถาบันนิติเวช โรงพยาบาลตำรวจ หรือคณะแพทยศาสตร์ จุฬาลงกรณ์มหาวิทยาลัย ฯลฯ และมีข้อเสนอเพิ่มเติมให้มหาวิทยาลัยนวมินทราธิราชเปิดภาควิชานิติเวชศาสตร์ในคณะแพทยศาสตร์วชิรพยาบาล